OpenLLM-France/wikimedia huggingface dataset:
# Oïdium de la vinha

L’oïdium de la vinha es una malautiá parasitària fongica, tanben dicha cendrosa ò farinosa, qu'es causada per Erysiphe necator. S'ataca principalament ai plantas dau genre Vitis. Originària d'America dau Nòrd, se difusèt dins lei vinharedas deis autrei regions dau monde durant lo sègle XIX e entraïnèt plusors crisis viticòlas. En Occitània, la malautiá es venguda endemica dins lei zònas mediterranèas e dins la vau de Ròse onte lei condicions caudas e umidas favorizan son mantenement. Amb lo rescaufament climatic, d'invasions dins leis autrei regions viticòlas occitanas son mai e mai frequentas. Lei simptòmas de la malautiá son divèrs car lo parasit pòu atacar totei lei partidas de la vinha. Lo pus frequent es la preséncia de tacas blanquinosas e grisassas e poussosas que s'estendon pauc a cha pauc sus lei fuelhs. Lei fruchs pòdon tanben èsser atacats e dessecats. En cas d'epidemias massisa, aquò redutz considerablament la recòlta. Lo tractament pus utilizat es la dispersion de soupre sus lei vinhas car aquel element permet d'empachar l'aparicion dau parasit e de lo destrurre en cas de contaminacion. Dempuei leis ans 1970, es tanben possible d'utilizar de produchs antifongics pus complèxes, coma leis inibitors de la sintèsi deis esteròus, per eliminar la malautiá.

## Liames intèrnes

* Mildió, autra malautiá parasitària de la vinha.
* Parasitisme.
* Soupre.
* Vinha.
* Vin.
* Viticultura.

## Bibliografia

* (fr) Alain Reynier, Manuel de viticulture : guide technique du viticulteur, París, Éd. Tec & doc, 2011.
* (fr) Pierre Viala, Les maladies de la vigne, París, G. Masson, 3$^a$ edicion, 1893.

## Nòtas e referéncias

* ↑ (en) Uwe Braun, The Powdery Mildews (Erysiphales) of Europe, Springer, 1995.
* ↑ (en) Marin T. Brewer, « Phylogeography and population structure of the grape powdery mildew fungus, Erysiphe necator, from diverse Vitis species », BMC Evolutionary Biology, 2010, vol. 10, n° 1,‎ pp. 268.
* 1 2 (fr) Alain Reynier, Manuel de viticulture : guide technique du viticulteur, París, Éd. Tec & doc, 2011.
* ↑ Lei fongicids a basa de soupre son generalament constituïts de soupre e d'additius permetent de mantenir lo produch sus lei fuelhs e de renforçar seis efiechs sus lo parasit.
* ↑ (fr) Agreste, « Fortes disparités de protection contre l'oïdium et le mildiou », Primeur, 2012, vol. 289.
# Prèmi Robèrt Lafont

Lo Prèmi Robèrt Lafont es una recompensa autrejada cada dos ans pel Departament de Cultura de la Generalitat de Catalonha. La distincion deu son nom e fa omenatge a un dels escrivans e teoricians occitans mai prestigioses del sègle XX, lo nimesenc Robèrt Lafont.
Lo prèmi foguèt instituït en 2010, a l'iniciativa de Jusèp Loís Sans Socasau, per tal de "reconéisser e premiar las personas o entitats que se sián distinguidas dins la defensa, projeccion e promocion de la lenga occitana dins quin ponch que siá del domeni lingüistic".

## Lista dels recebedors del Prèmi

* 2010: Pèire Bèc (1921-2014), lingüista occitan de Gasconha
* 2012: Felip Gardy (1948-), escrivan e ensenhaire occitan de Provença
* 2014: Jacme Taupiac (1939-), lingüista occitan de la Gasconha tolosana
* 2016: Musèu dera Val d'Aran, musèu dedicat ara istòria, art, etnografia e etnologia dera Val d'Aran
* 2018: Jòrdi Kremnitz, lingüista alemand especialista de l'occitan
* 2020: Frederic Vergés Bartau, ensenhaire aranés, pionèr en ensenhament der occitan en Aran enes ans 70
* 2022: Lissa Escala, pionèra dera ràdio en aranés, e Xavier Lamuela, professor universitari e que formèc part dera Comission que redactèc es Normes Ortografiques der Aranés en 1982, presidic eth Conselh dera Lengua Occitana (fondat en 1996) e actuauments ei membre deth Conselh Consultatiu der Aranés.
* 2024: Fredo Valla, cineasta des Valadas Occitanas pera sua defensa, projeccion e promocion de la lengua occitana.

## Ligams extèrnes

* Generalitat de Catalonha - Prèmi Robèrt Lafont

## Referéncias

* ↑ Lissa Escala e Xavier Lamuela reconeishudi damb eth Prèmi Robèrt Lafont pes sues trajectòries ena promocion der aranés
* ↑ «Fredo Valla: premi Robert Lafont 2024». País Invisible. [Consulta: 10-12-2024]
# Solanaceae

Las solanacèas (Solanaceae) son una familha de plantas erbacèas o lenhosas amb las fuèlhas alternas, simplas e sens estipulas apertenent a l'òrdre Solanales, de las dicotiledonèas (Magnoliopsida).
Compren aperaquí 98 genres e 2700 espècias, amb una granda diversitat de morfologia e ecologia. La familha es cosmopolita, e se distribuís dins lo mond entièr levat en Antartida. La màger diversitat d'espècias se tròba en America del Sud e America Centrala. Dins aquesta familha s'incluson d'espècias alimentàrias importantas coma la trufa (Solanum tuberosum), la tomata (Solanum lycopersicum), l'aubergina (Solanum melongena) e los pebrons (Capsicum). Fòrça plantas ornamentalas fòrça popularas apertenon a las solanacèas, coma Petunia, Schizanthus, Salpiglossis e Datura. D'unas espècias ricas en alcaloïdes son mondialament conegudas per sos emplecs medicinals, sos efèits psicotròp o per èsser toxicas: belladona, morèla, brugmansia, datura, mandragora, tabac.
# Kim Wilde

Kim Smith, mai coneguda coma Kim Wilde (Londres, 18 de novembre de 1960) es una cantaira anglesa. Venguèt famosa a la debuta de las annadas 1980 en plena periòda new wave gràcias a sas cançons "Kids in America" e "Cambodia". En 1983, recebèt lo Brit Award de la melhora artista britanica. Dempuèi lo començament de sa carrièra a vendut mai de 10 milions d'albums e 20 milions de singles dins lo mond entièr.

## Discografia

* Kim Wilde (1981)
* Select (1982)
* Catch As Catch Can (1983)
* The Very Best Of (1984)
* Teases & Dares (1984)
* Another Step (1986)
* Close (1988)
* Love Moves (1990)
* Love Is (1992)
* The Singles Collection 1981–1993 (1993)
* Now & Forever (1995)
* The Very Best of Kim Wilde (2001)
* Never Say Never (2006)
* Come Out And Play (2010)
* Snapshots (2011)
* Wilde Winter Songbook (2013)
* Here Come the Aliens (2018)
* Closer (2025)
# Stromae

Paul Van Haver, mai conegut coma Stromae (Brussèlas, 12 de març de 1985) es un cantautor bèlga. En 2009, Stromae efectuèt un estagi en çò de NRJ a Brussèlas. Proposèt sei musicas sul malhum. Creèt en parallèl sa pròpria entrepresa de producion musicala. Arribèt a la notorietat en 2009 mercé a la cançon "Alors on danse", sortida de son primièr album Cheese. Lo 3 d'abril de 2010, recebèt lo prèmi NRJ de la revelacion musicala bèlga francofòna de 2009.

## Discografia
### Albums en estudi

* Cheese (2010)
* Racine carrée (2013)
* Multitude (2022)

### Albums corts

* Juste un cerveau, un flow, un fond et un mic... (2007)

### Mescladissas

* Freestyle Finest (2006)
* Mixture Elecstro (2009

### Vidèo

* Racine carrée Live (2015)
# Auvinhon

Auvinhon (Auvignoun, Aubignoun en nòrma mistralenca; Auvignon en francés) es ua aiga de Gasconha, afluent en riba esquèrra de Garòna.

## Geografia

De 55,7 km de longor, l'Auvinhon es situada entre Gers e Baïsa, pren sa sorsa au Mas d'Auvinhon dens lo Gers e se jeta dens Garòna au lòc-dit Menèus, comuna de Huugaròlas, près de Sent Laurenç en Òut e Garona. Son bacin versant s'esten sus 303 km$^2$.

## Departaments e comunautats traversats

* Gers : Lo Mas d'Auvinhon, Ròcapina, Blasièrt, Sent Orens e Poi Petit, Caussens, Castèthnau d'Auvinhon, Condòm, Gasaupoi, Ligardas.
* Òut e Garona : Montcrabèu, Francescàs, Lo Nom Diu, Hius, Lo Saumont, Calinhac, Montanhac d'Auvinhon, Espiens, Montesquiu, Bruish, Sent Laurenç, Huugaròlas.

## Afluents principaus

Aqueles noms son de traduire!
* Petit Auvignon : 23,6 km
* Garaillon [Garalhon ?] : 9,7 km
* Ségone : 6,2 km
* ruisseau des Lignats : 6,7 km
* Gaule : 14,5 km

## Véser tanben

* Wikidata: Q2873108
* Multimedia: Auvignon

## Referéncias

* ↑ Mistral, Frederic (1878–1886). Lou Tresor dóu Felibrige (TDF). Rafèla d'Arle: Cultura Provençala e Meridionala.
* 1 2 Modèl:Sandre
* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Auvignon ».
# Sodrona

Sodrona o Saudrona (Soudrouno en nòrma mistralenca; Saudrona en occitan ancian; Saudronne en francés) es un idronime occitan que pòt descriure lo nom de tres aigas, totes afluents de Tarn e situats dins lo departament de Tarn:

## Nòtas e referéncias
### Nòtas

* ↑ Mistral cita Soudrouna coma lo nom de "Sodrone, affluent du Tarn". Malgrat aquò, una "Sodrone" existís pas en francés; es mai probabla una grafia fonetica de Saudronne, idronime de la region.

### Referéncias

* ↑ Mistral, Frederic (1878–1886). Lou Tresor dóu Felibrige (TDF). Rafèla d'Arle: Cultura Provençala e Meridionala.
* ↑ Marie-Thérèse Morlet, « Le censier de Guilhem Bonet, bourgeois de Gaillac. Étude philologique et onomastique. Édition », Onomastique et histoire - Onomastique littéraire. Actes du Colloque d’onomastique d’Aix-en-Provence, {{Article}} : paramètre « annada » o « date » mancant, p. 269-344
* ↑ Modèl:Sandre
# Nauta Vinhana

La Nauta Vinhana, la Nauta Viena o la Viena Nauta (o mens localament Auta Vinhana, Auta Viena) (87) es un departament francés situat en Occitània, dins la region administrativa de Nòva Aquitània e maitot dins la region istorica de Lemosin. Sos abitants son los naut-vinhauds e las naut-vinhaudas.
Son chapluòc es Limòtges (qu'es maitot capitala regionala de Lemosin).
Son còde estatistic e postau es 87.

## Istòria

Lo departament de Nauta Vinhana fuguet creat lo 4 de març de 1790.

## Dialecte

En Nauta Viena, se parla "naut-lemosin", e marchés, au nòrd de Belac.

## Veire tanben

* Arrondiments de la Nauta Vinhana
* Cantons de la Nauta Vinhana
* Comunas de la Nauta Vinhana
# Pet Shop Boys

Pet Shop Boys es un duo anglés de synthpop format en 1981 a Londres (Anglatèrra). Es compausat de Neil Tennant au cant, aus clavièrs e de temps en temps a la guitarra, e de Chris Lowe aus sintetisors e au cant. Eissit del corrent new wave, lor estili musical "pop dance" varia entre disco tardiu, hi-NRG, synthpop e house.
An vendut mai de cent milions de disques capvath lo monde entièr. Lor cançon la mai coneguda es la represa en 1993 d'un estandard del disco de 1979, Go West dels Village People, reactualizat a la sauça "pop dance", que la version dels Pet Shop Boys a avut encara mai de succès que lo tròç original.
Per contra, lor composicion la mai coneguda es It's a sin, gròs tube synthpop al nivel mondial en 1987, n°1 en Alemanha, en Suècia, en Norvègia, en Àustria, en Sud-Africa, en Irlanda e, plan solide, au Reialme Unit.
An tanben produit I'm not scared, lo tube de 1988 del grop anglés Eighth Wonder.

## Discografia

* 1986: Please
* 1987: Actually
* 1988: Introspective
* 1988: Behaviour
* 1993: Very
* 1996: Bilingual
* 1999: Nightlife
* 2002: Release
* 2006: Fundamental
* 2009: Yes
* 2012: Elysium
* 2013: Electric
* 2016: Super
* 2020: Hotspot
* 2024: Nonetheless

## Cançons mai conegudas

* West End Girls (1984 e 1985)
* It's a sin (1987)
* Always on my mind (1988, represa de Brenda Lee)
* Heart (1988)
* Domino Dancing (1988)
* How Can You Expect To Be Taken Seriously? (1991)
* Go West (1993, represa dels Village People)
* Se A Vida É (That's The Way Life Is) (1996)
* New York City Boy (1999)

## Referéncias

* ↑ http://www.chartsinfrance.net/Eighth-Wonder/I-m-Not-Scared-sc673.html
* ↑ http://www.chartsinfrance.net/Pet-Shop-Boys/It-s-A-Sin-s520.html
* ↑ http://www.chartsinfrance.net/Pet-Shop-Boys/How-Can-You-Expect-To-Be-Taken-Seriously--sc1271.html
* ↑ http://www.chartsinfrance.net/Pet-Shop-Boys/Go-West-s1802.html
* ↑ http://www.chartsinfrance.net/Pet-Shop-Boys/New-York-City-Boy-s3414.html
# Arpitan ancian

L'arpitan ancian es la denominacion linguistica per quala se qualifica la lenga arpitana quan era dins d'estades mai ancians de la sua evolucion, entre los segles XII. e XIV.
L'arpitan ancian nos ven conegut amb fòrça de textes, ben que la sua literatura non siá pas tan importanta coma la de l'occitan ancian o de la lenga d'oïl anciana (siá en tèrmes de quantitat ossiá de qualitat dels textes demorants). E mai, fòrça de textes en arpitan ancian foguèron escriches en una lenga colorejada de lenga d'oïl (aquò ven tanben de çò que, ben que l'arpitan siá clarament un tèrç grop de lengas romanicas en França e que aja de diferenças fondamentalas amb lo grop de las lengas d'oïl, l'arpitan ressembla mai a una lenga d'oïl que a una lenga d'oc, mai que mai lo lionés ancian).

## Tèxtes
### Biografia de Sant Sebastian (2a meitat del sègle xiii)

| « | Sebatians fu uns homs bons crestins et fu nas de Narbona et enseignez a Milans, et fu coms a Roma et ere tant amas des deus empereors Dioclecian et Mauximilian que il li doneront que el fust princos de la preineiri campaigni davant toz et voliont que el fust ades davant | » |

## Referéncias

* ↑ Maffei, Stefania. «Notice de "Paris, Bibliothèque nationale de France, Manuscrits, fr. 00818"». Jonas-IRHT/CNRS. [Consulta: 11-12-2024]
# Restaquisme

Lo restaquisme (rattachisme en francés bèlga) o reünionisme es un corrent irredentista al sen del movement valon reivindicant l'acampada de Valonia, e mai tanben de la region de Brussèlas Capitala, a França.

## Nòtas e referéncias
### Nòtas

* ↑ Es un belgicisme de 1830 e tanben lo tèrme principalament utilizat en Belgica.

### Referéncias

* ↑ Catherine Lanneau, Universitat de Lièja, Une frontière artificielle ? L’irrédentisme français en Wallonie, 15 de març de 2011.

## Vejatz tanben
### Articles ligats

* Irredentisme
# Florida

Florida es un estat dels Estats Units d'America situat al sud-èst del país. Confronta a l’oèst lo golf de Mexic, al nòrd Alabama e Georgia e a l’èst l’ocean Atlantic. Amb mai de 20 milions d'abitants en 2015, es lo tresen Estat pus poblat del país. Amb una superfícia de 155 369 km$^2$, Florida se classa al 22en reng dels Estats americans. Sa capitala politica es Tallahassee, mas l'aglomeracion pus poblada es Miami, que compta mai de 5,5 milions d'abitants (estimacions de 2009).

### Ligams extèrnes

* ↑ Afirmat dins: United States Summary: 2010, Population and Housing Unit Counts, 2000 Census of Population and Housing.
* ↑ «cens dels Estats Units del 2020». [Consulta: 20 de març de 2022]
# Catalonha Nòrd

La Catalonha Nòrd, o de còps la Catalonha del Nòrd (en catalan Catalunya Nord, Catalunya del Nord), es un tèrme, principalament dins los Païses Catalans, per designar la partida del Principat de Catalonha cedida al Reialme de França per lo Reialme de Espanha lo 7 de novembre de 1659 en vertut del tractat dels Pirenèus. Compren las comarcas istoricas de Rosselhon, Capcir, Valespir, Conflent e Nauta Cerdanha.
Perpinhan es la capitala de la Catalonha Nòrd e lo gentilici es nòrd-catalan -a.
Actualament aquestas comarcas (en i ajustar Fenolhedés, parçan occitan) constituisson lo departament francés dels Pirenèus Orientals que s'englòba dins la region d'Occitània.

## Referéncias

* ↑ «Preconizacions del Conselh de la Lenga Occitana» (en occitan) p. 123.
# Corona d'Aragon

La Corona d'Aragon (en aragonés: Corona d'Aragón, en catalan Corona d'Aragó) foguèt un ensemble de territòris qu'èran jos la jurisdiccion del rei d'Aragon entre 1164 e 1715. Aqueste ensemble territorial èra format inicialament pel reialme d'Aragon e lo comtat de Barcelona. Sa naissença foguèt lo fruch de l'union dinastica del maridatge entre lo comte Ramon Berenguièr IV de Barcelona e la reina Peironela d'Aragon en 1137, que donèron en eiretatge sos territòris e títols al seu filh e successor comun, Anfós lo Cast, primièr rei d'Aragon e comte de Barcelona (1164). L'estructuracion politica de l'ensemble territorial transcendèt l'union dinastica iniciala e s'organizèt coma una federacion d'estats medievals, respectant las singularitats de cada territòri e i desvolopant d'estructuras politicas equivalentas e similaras entre elas: Corts, Generalitats e Constitucions. Menavan una politica exteriora comuna e la diversitat dels estats convergissiá en la figura unitària dels sobeirans de l'Ostal d'Aragon.

## Vejatz tanben

* Lista dels sobeirans d'Aragon

## Referéncias

* ↑ Ferran Soldevila: Història de Catalunya, Volum 1, cap. VII, pàg. 161 «L'Ostal de Barcelona foguèt designat, e mai pels quites catalans, amb lo nom d'Ostal d'Aragon»
# Reiaume d'Aragon

Lo Reiaume d'Aragon (var. Reialme d'Aragon) que vadó en 1035 de l'union deus comtats d'Aragon, de Sobrarb e de Ribagòrça per Ramir II lo Monge. La soa istòria que s'esperlonguè dinc a l'an 1707 quan lo rei d'Espanha Felip V de Borbon e promulguè los Decrèts de Nueva Planta, integrant atau lo Reiaume d'Aragon dehens lo Reiaume d'Espanha.

## Vejatz tanben

* Lista dels reis d'Aragon
Aragon

## Vejatz tanben

* Lista dels reis d'Aragon
Aragon
# Principat de Catalonha

Lo Principat de Catalonha (catalan: Principat de Catalunya) foguèt un estat medieval e modèrn localizat a la Peninsula Iberica. Pendent la màger part de la siá istòria, lo Principat se trobava en union dinàstica amb lo Reialme d'Aragon, en formant amassa la Corona d'Aragon. A jorn d'uèi, lo tèrme s'emplega per nomenar a la comunitat autonòma de Catalonha, en comprenent sovent a la Catalonha Nòrd, dins l'estat francés.

## Referéncias

* ↑ Ferro, Víctor: El Dret Públic Català. Les Institucions a Catalunya fins al Decret de Nova Planta; Eumo Editorial, p. 442 ISBN 84-7602-203-4
# Província d'Òsca

La província d’Òsca (província de Uesca en aragonés SLA, provinzia de Uesca en aragonés GO, provincia de Huesca en castelhan) es una província d'Aragon en Espanha.
Aragon
# Lengadòc

Lengadòc es una region culturala e istorica dins lo centre-sud d'Occitània. Es lo nom donat a una província francesa d'ancian regim, mai que mai eissida de l'annexion del comtat de Tolosa a la corona francesa en 1271, comtat que s'i es ajustat mantun territòri.
Lo gentilici es lengadocian -a.
Las doas vilas principalas son Tolosa e Montpelhièr.
Lengadòc, que pren son nom de la lenga d'òc, a donat son nom a un dels grands dialèctes de l'occitan, lo lengadocian, mas i aguèt pas jamai correspondéncia entre entitats lingüistica e politica.

## Geografia

Lo Lengadòc istoric dessenha un arc de cercle de Tolosa a Vivarés. D'oèst en èst inclutz Tolosan, Albigés, Carcassés, Rasés, Corbièras, Fenolhedés, Menerbés, Narbonés, Bas Lengadòc (de Besièrs a Nimes), Cevenas, Gavaudan, Vivarés e Velai. Las doas vilas màgers i son Tolosa e Montpelhièr.

## Istòria

La màger part de Lengadòc faguèt partida de la província romana de Narbonesa, puèi de Septimània. Foguèt conquistat pels Visigòts al sègle V que lo sonèron simplament Gàllia o Narbonensis e Tolosa foguèt lor capitala. Foguèron acaçats pels Francs que los obliguèron a se replegar en Espanha. Los Francs conquistèron tanben una partida de Lengadòc que foguèt possession dels Sarrasins. A la fin del sègle IX los Francs sonèron la partida mediterranèa de la contrada Gòtia o Marca Gotica.
A partir del sègle X Lengadòc foguèt confondut amb lo comtat de Tolosa, conquistat pels franceses durant la Crosada contra los Albigeses.
La creacion dels Estats de Lengadòc en 1346, las consequéncias del Tractat de Brétigny de 1360 e la mesa en plaça a Tolosa del Parlament de Tolosa en 1443 balhèron al Lengadòc reial la fisionomia, l'organizacion e lo pes cultural occitan que conservèt fins a la Revolucion francesa de 1789.

## Eraldica

* Blasonament: «Del camp de gules cargat d'una crotz de Tolosa d'aur»

## Lingüistica

Levat qualques comunas arpitanas a l'extrèm Nòrd de Vivarés, lo Lengadòc istoric es de lenga occitana e s'i parla cinc de sos sièis grands dialèctes:
* de segur lo lengadocian sus la màger part del territòri, mas tanben :
* lo gascon a l'oèst de Tolosa
* lo provençal a l'èst de Vidorle (region de Nimes)
* lo vivaroalpenc dins lo nòrd de Vivarés (Naut Vivarés e Botèiras) e dins l'èst de Velai (a l'entorn de Sinjau).
* l'auvernhat velaiés dins la màger part de Velai (levat a l'entorn de Sinjau).

## Viticultura

Article principal: Viticultura de Lengadòc

## Vejatz tanben
### Ligams connèxes

* Occitan
* Lengadòc-Rosselhon
* Miègjorn-Pirenèus
* Narbonesa
* Tolosa
* Montpelhièr
* Nimes
* Estats de Lengadòc

### Ligams extèrnes

* (fr) Estat del comèrci en Lengadòc en 1744
* Canal del Miègjorn, Canal Reial de Lengadòc
* Portal de Lengadòc
# Arrondiment de Limòtges

L’arrondiment de Limòtges es una division administrativa e una anciana division electorala francesa situada en Lemosin, dins lo departament de Nauta Vinhana en region de Novela Aquitània, ancianament de Lemosin. Lo chapluòc es Limòtges. La lenga autoctòna es l'occitan lemosin, especialament lo naut lemosin.

## Composicion
### Abans 2015

L'arrondiment compreniá 28 cantons :
* Canton d'Aissa;
* Canton d'Embasac;
* Canton de Chasluç;
* Canton de Chasteunuòu;
* Canton d'Aimostier;
* Canton de L'Auriera;
* Canton de Limòtges Beupuei;
* Canton de Limòtges Carnot;
* Canton de Limòtges Centre;
* Canton de Limòtges Ciutat;
* Canton de Limòtges e Condat;
* Canton de Limòtges Cornhac;
* Canton de Limòtges e Cosés;
* Canton de Limòtges Esmautaires;
* Canton de Limòtges Grand Truelh;
* Canton de Limòtges e Isla;
* Canton de Limòtges La Bastida;
* Canton de Limòtges Landoja;
* Canton de Limòtges e Lu Palaiç;
* Canton de Limòtges e Panasòu;
* Canton de Limòtges Puei las Ròdas;
* Canton de Limòtges Vigenal;
* Canton de Neiçon;
* Canton de Nuèlh;
* Canton de Peira Bufiera;
* Canton de Sent German las Belas;
* Canton de Sent Liunard;
* Canton de Sent Iriès;

### Dempuei la refòrma cantonala aplicada en 2015

Dempuei 2015, lo nombre de comunas daus arrondiments varia chade an, siá per causa d'una adaptatacion a las limitas de las intercomunalitats, siá per causa daus comunas novelas, formadas de doas ancianas comunas o mai. Lo nombre de comunas de l'arrondiment de Limòtges a pas chamnhat dempuei 2015 emb un totau de 108.

## Istòria

De 1790 a 1795, i aviá un districte a Limòtges e a Sent Liunard, çò que sembla correspondre en gròs a l'arrondiment de Limòtges creat en 1801. Lo districte de Sent Iriès sembla correspondre a l'arrondissement de Sent Iriès tanben creat en 1801. En 1926, l'arrondissement de Sent Iriès fuguet suprimit e gropelat emb l'arrondiment de Limòtges.
En 1793, i aviá un canton a Limòtges, dos en 1801 (Limòtges Nòrd e Limòtges Sud), quatre en 1901 (Limòtges Nòrd, Sud, Èst e Oèst), 12 en 1973 e 16 en 1984.

## Nòtas

* ↑ d'aici a a la fin de la Tresena Republica per los conselhiers d'arrondiment e per l'eleccion daus deputats
# Luxemborg

Luxemborg pòt èsser:
* Luxemborg, estat sobeiran d'Euròpa.
* Luxemborg, capitala del Grand Ducat de Luxemborg.
* Luxemborg, província de Belgica.
# Primièras Nacions

* Populacion totala |
Las Primièras Nacions son divèrses pòbles autoctòns de Canadà que son pas ni inuits ni mestisses. Son actualament mai de 630 grops reconeguts pel govèrnament canadenc presents en Canadà, que mai de la mitat se tròba dins las províncias d'Ontàrio e Colómbia Britanica. La populacion totala es de mai de 850 000 personas.

## Referéncias

* ↑ «Terminology».
* ↑ «Description of the AFN».
* ↑ «Assembly of First Nations – The Story».